stanford-oval/wikipedia huggingface dataset:
Kirintövaara
Aiheesta muualla

Posiolapland.com - Posion matkailu
Suomen talviurheilukeskukset
| --- | --- |
Pohjois-Suomi:   Hetta Hiihtomaa (Enontekiö)  Iso-Syöte (Pudasjärvi)  Kallinkangas (Keminmaa)  Kirintövaara (Posio)  Levi (Kittilä)  Luosto (Sodankylä)  Olos (Muonio)  Ounasvaara (Rovaniemi)  Paljakka (Puolanka)  Pallas (Muonio)  Pyhä (Pelkosenniemi)  Ristivuori (Merijärvi)  Ruka (Kuusamo)  Ruskotunturi (Oulu)  Saariselkä (Inari)  Salla (Salla)  Saukkovaara (Ristijärvi)  Suomu (Kemijärvi)  Taivalvaara (Taivalkoski)  Ukkohalla (Hyrynsalmi)  Vuokatti (Sotkamo)  Ylläs (Kolari) 
Keski-Suomi:   Hasa (Juva)  Himos (Jämsä)  Häkärinteet (Hankasalmi)  Joupiska (Seinäjoki)  Juupavaara (Juupajoki)  Kasurila (Siilinjärvi)  Kaustinen (Kaustinen)  Kiuaskallio (Kurikka)  Koli (Lieksa)  Laajavuori (Jyväskylä)  Lakis (Vimpeli)  Lekotti (Savonlinna)  Louekallio (Sievi)  Maarianvaara (Kaavi)  Mustavaara (Kontiolahti)  Paavonrinteet (Saarijärvi)  Parra (Teuva)  Puijo (Kuopio)  Pukkivuori (Virrat)  Purnu (Hartola)  Pääskyvuori (Heinävesi)  Riihivuori (Muurame)  Ruunarinteet (Savonlinna)  Savivuori (Viitasaari)  Simpsiö (Lapua)  Tornimäki (Mikkeli)  Sotkanrinteet (Kauhajoki)  Tahko (Kuopio)  Varkaus Ski Center (Varkaus)  Vuorenmaa (Soini) 
Etelä-Suomi:   Alhovuori (Lohja)  Ellivuori (Sastamala)  Hiittenharju (Harjavalta)  Hirvensalo (Turku)  Jämi (Jämijärvi)  Granin mäki (Kauniainen)  Kalpalinna (Janakkala)  Klaukkalan tornikeskus (Nurmijärvi)  Kokonniemi (Porvoo)  Konka Ski (Rautjärvi)  Korkeakangas (Valkeakoski)  Meri-Teijo Ski (Salo)  Messilä (Hollola)  Mielakka (Kouvola)  Mustavuori (Tampere)  Myllymäki (Lappeenranta)  Peuramaa (Kirkkonummi)  Påminne (Raasepori)  FreeSki (Ruokolahti)  Ruosniemi (Pori)  Salomonkallio (Nakkila)  Sappee (Pälkäne)  Serena Ski (Espoo)  Solvalla-Swinghill (Espoo)  Sveitsi (Hyvinkää)  Talma Ski (Sipoo)  Uuperinrinteet (Hamina)  Vihti Ski Center (Vihti)
Kihlakunnantuomari

Kihlakunnantuomari (ruots. häradshövding) oli vuoteen 1993 asti toimineiden kihlakunnanoikeuksien päällikkötuomarin virkanimi. Vuonna 1993 kihlakunnanoikeuksista tuli käräjäoikeuksia, joita johtaa laamanni.
Tasavallan presidentti Pehr Evind Svinhufvud toimi kihlakunnantuomarina Lappeen tuomiokunnassa vuosina 1908–1914 ja sitä ennen 1906–1908 Heinolan tuomiokunnassa.
Karoliina Honkala

Karoliina Honkala (s. 1973 Kuusamo) on suomalainen kemisti ja professori. Hän on toiminut Jyväskylän yliopistossa kemian professorina vuodesta 2017.
Akateeminen ura

Karoliina Honkala väitteli vuonna 2001 tohtoriksi fysikaalisen kemian alalta Oulun yliopistossa. Hänen väitöskirjansa (Ab initio-tutkimuksia O:n, O2:n, CO:n ja NO:n adsorptiosta Al(111) ja Pd(111)-pinnoille (engl. Ab initio studies of O, O2, CO and NO on Al(111) and Pd(111) surfaces)) aiheena oli happiatomien, hiilimonoksidin ja typpioksidin adsorptoituminen metallipinnalle. Tutkimuksessa käytettiin kahta eri metallia (palladium ja alumiini). Honkala sovelsi työssä tutkimusmetodina laskennallisen kemian menetelmiä.
Valmistumisen jälkeen Honkala työskenteli 2002–2004 tutkimusprofessorina Tanskan teknillisessä korkeakoulussa. Palattuaan kotimaahan hän toimi Suomen akatemian tutkijatohtorina 2005–2006 ja sen jälkeen vuosina 2006–2012 akatemiatutkijana Jyväskylän yliopistossa. Vuonna 2006 hänet nimitettiin Jyväskylän yliopiston fysikaalisen kemian dosentiksi. Akatemiakauden jälkeen Honkala työskenteli vuodesta 2012 lähtien Jyväskylän yliopistossa yliopistotutkijana.
Akateeminen ura > Professoriksi

Jyväskylän yliopisto julisti tammikuussa 2016 haettavaksi uuden viisivuotisen apulaisprofessuurin (tenure track), jonka erikoisalana oli laskennallinen nanokatalyysi. Apulaisrofessuuri oli poikkitieteellinen: siinä yhdistyivät kemian ja nanotieteen tutkimus. Virkaan nimitettiin joulukuussa 2016 Karoliina Honkala ja hän aloitti tehtävässä virallisesti helmikuussa 2017. Hänen vastuullaan oli laskennallisen nanotieteen tutkimus ja opetus; tutkimustoiminnan osalta varsinkin pinta- ja katalyysitutkimus. Pintatutkimus tarkastelee aineen pinnan ominaisuuksia. Niitä ovat esimerkiksi kemialliset ominaisuudet.
Honkalan kiinnostuksen kohteena ovat olleet erilaiset aineet nanotasolla. Hän työskenteli apulaisprofessorina ja jo aiemmin tutkijana sekä kemian laitoksella että Jyväskylän yliopiston Nanotiedekeskuksessa (NSC). Jyväskylän yliopisto on määritellyt yhdeksi painopistealakseen molekulaarisen nanotieteen opetuksen ja tutkimuksen. Honkalan nimitys oli osa tämän vahvuusalan kehittämistä. Lisäksi se vahvisti laskennallisen kemian ja spektroskopian tutkimusta kemian laitoksella.
Jyväskylän yliopiston rehtori Matti Manninen nimitti Karoliina Honkalan huhtikuun alussa 2017 vakinaiseksi kemian professoriksi Jyväskylän yliopistoon erityisalanaan laskennallinen nanokatalyysitutkimus.  Professorina Honkala jatkaa aiempaa tutkimustyötään katalyysin ja katalyyttien parissa. Hänen johdollaan Jyväskylän yliopistossa on toiminut laskennallisen katalyysin tutkimusryhmä, jonka keskeiset tutkimusaiheet ovat: 1) hiilivetyjen heterogeeninen katalyysi, 2) katalyysi aineiden pinnalle ja nanopartikkeleiden katalyysi sekä 3) elektrokatalyyttiset menetelmät.
Professori Honkala on ohjannut neljä väitöskirjaa ja lisäksi hän on toiminut FT Sakari Tuokon väitöskirjan toisena ohjaajana.
Tutkimusura

Kemistinä Honkalan erikoisalaa on kemiallinen katalyysi - ja varsinkin laskennallisen kemian menetelmin tapahtuva katalyysitutkimus. Traditionaalisista kemian aloista hänen pääasiallinen tutkimusalansa on fysikaalinen kemia. Honkala erikoistui fysikaalisen kemian alaan kuuluvaan laskennalliseen kemiaan jo väitöstutkimuksessaan, jossa hän käytti erilaisia ab initio-menetelmiä.
Honkala on pitkään tutkinut kemiallisia katalyysireaktioita ja erilaisia katalyyttejä. Perinteisesti katalyysin ja katalyyttien tutkimuksessa tavoitteena on ollut parantaa katalyyttien aktiivisuutta. 2000-luvun alkupuolella painopiste on sen sijaan siirtynyt enemmän katalyyttien selektiivisyyden tutkimiseen. Alan tutkimustyötä on vuoteen 2016 menessä tehty jo muutaman vuosikymmenen ajan. Tiukentuneet ympäristömääräykset edellyttävät, että kemianteollisuuden prosesseissa on säästettävä materiaaleja ja että prosessit tuottaisivat vähemmän jätettä. Tutkijat pyrkivät saavuttamaan nämä tavoitteet kehittämällä aiempaa selektiivisempiä katalyyttejä halutuille reaktioille. Professori Honkalan tutkimusryhmä on tehnyt tutkimusta uusien selektiivisempien katalyyttien löytämiseksi ja kehittämiseksi. Honkalan tutkimus pyrkii selvittämään erityisesti sitä, mitkä eri tekijät vaikuttavat katalyyttisten reaktioiden aktiivisuuteen ja selektiivisyyteen. Näiden tekijöiden tunteminen auttaa reaktioiden ohjaamisessa ja kemiallisten reaktioiden mekanismien ymmärtämisessä.
Honkalan johdolla toimiva laskennallisen katalyysin tutkimusryhmä tutkii kemiallisia reaktioita atomitasolla. Tarkastelun kohteena olevia rakenteita ja yhdisteitä ovat esimerkiksi siirtymämetallit, metallioksidit ja nanoklustereiden pintarakenteet. Ryhmä soveltaa työssään erilaisia laskennallisia menetelmiä, jotka perustuvat mm. tiheysfunktionaaliteoriaan ja kineettisiin Monte Carlo -simulaatioihin, jotta saadaan selville erilaisia heterogeenisessä katalyysireaktioissa ja elektrokatalyysissä vaikuttavia kineettisiä tekijöitä sekä reaktion mekanismeihin liittyviä tekijöitä. Ryhmä tekee perustutkimusta, jonka tuloksista odotetaan olevan hyötyä mm. akkujen kehittämisessä, öljynjalostukseen käytettävien katalyyttien kehittämisessä ja ympäristöön liittyvissä sovelluksissa.
Luottamustoimet ja huomionosoitukset

Professori Honkala on uransa aikana toiminut kemian alan luottamustehtävissä. Nimityshetkellään (2017) hän toimi Suomen Katalyysiseuran varapuheenjohtajana. Hän on ollut myös Suomen edustajana Euroopan katalyysijärjestön (engl. European Federation for Catalysis) neuvostossa. Lisäksi hän on ollut jäsenenä opetusministeriön asettamassa laskennallisten tieteiden yhteistyöfoorumissa.
Tieteellisistä ansioista Honkalalle on myönnetty pohjoismaisen katalyysiseuran Berzelius-palkinto vuonna 2015.
Kirjallisuusvuosi 1833

Kirjallisuusvuosi 1833 käsittelee vuoden 1833 tärkeitä kirjallisuuden tapahtumia, uutisia ja julkistuksia.
Tapahtumia

Satukirjailija H. C. Andersen sai kaksivuotisen matkastipendin ja teki sen turvin pitkän, uransa kannalta merkittävän matkan Euroopassa.
Julkaisuja

Honoré de Balzac – Eugénie Grandet
Aleksandr Puškin – Jevgeni Onegin (oopperan libretto)
George Sand – Lelia
Kirjallisuusvuosi 1836

Kirjallisuusvuosi 1836 käsittelee vuoden 1836 tärkeitä kirjallisuuden tapahtumia, uutisia ja julkistuksia.
Tapahtumia

29. helmikuuta – Giacomo Meyerbeerin viisinäytöksinen ooppera Hugenotit sai kantaesityksensä Pariisissa.
13. lokakuuta – Adolphe Adamin ooppera Lonjumeaun posteljooni sai kantaesityksensä Pariisin Opéra-Comiquessa.
9. joulukuuta – Mihail Glinkan ooppera Elämä tsaarin puolesta sai kantaesityksensä Pietarissa. Se on ensimmäinen venäjänkielinen oopperasävellys.
Lontoon yliopisto perustettiin.
Pariisin Riemukaari valmistui.
Yhdysvaltain patenttitoimistossa syttyi tulipalo ja suuri osa sen asiakirjoista tuhoutui.
Elias Lönnrotin perustama aikakauslehti Mehiläinen alkoi ilmestyä.
Pietari Suuren testamentiksi väitetty asiakirja tuli julkisuuteen. Sen avulla levitettiin Venäjän-vastaista mielialaa. Testamentti osoitettiin väärennökseksi 1800-luvun lopussa.
Julkaisuja

Charles Dickens – The Posthumous Papers of the Pickwick Club (suom. Pickwick-kerhon jälkeenjääneet paperit, 1932)
Nikolai Gogol – Ревизор (suom. Reviisori, 1882)
František Palacký – Geschichte von Böhmen
George Sand – Simon
Markijan Šaškevytš & Jakiv Holovatskyi & Ivan Vahylevytš – Русалка Дністровая (Rusalka Dnistrovaja : Ruthenische Volks-Lieder, ukrainankielinen lukemisto)
Klooga-Rannan rautatieseisake

Klooga-Rannan rautatieseisake (viroksi Klooga-Ranna raudteepeatus, asemalla Klooga-Rand, rataverkkokartassa Klooga Rand, aikatauluissa Kloogaranna) on rautatieseisake Kloogarannan kylässä Lääne-Harjun kunnassa Pohjois-Virossa. Se on Tallinna–Paldiski-radalta erkanevan Kloogarannan radan pääteasema. Seisake ja 3,4 kilometriä pitkä haararata valmistuivat vuonna 1960. Seisake sijaitsee aivan meren rannalla, ja se rakennettiin palvelemaan erityisesti matkailijoita[lähde? ]. Alkuaikoina edestakaisia junavuoroja oli jopa kymmenen päivässä, mutta myöhemmin vuorojen määrä on vähentynyt.[lähde? ].
Klooga-Rannan seisakkeen ja Tallinnan Baltian rautatieaseman välistä liikennettä hoitaa sähköjunilla Eesti Liinirongid eli Elron. Edestakaisia vuoroja on 3–4 päivässä (aikataulu 31.5.2015 alkaen). Kloogalta on vaihtoyhteys Paldiskiin. Tallinnaan on matkaa 39,3 kilometriä ja Kloogaan 3,4 kilometriä.
Kirjallisuusvuosi 1837

Kirjallisuusvuosi 1837 käsittelee vuoden 1837 tärkeitä kirjallisuuden tapahtumia, uutisia ja julkistuksia.
Tapahtumia

10. helmikuuta – ranskalainen sotilas Georges d’Anthès surmasi kaksintaistelussa venäläisen runoilijan Aleksandr Puškinin Pietarissa.
Samuel Morse julkisti sähköisen lennättimen toimintaperiaatteen.
Julkaisuja

Hans Christian Andersen – Kejserens nye Klæder (suom. Keisarin uudet vaatteet, 1951)
Hans Christian Andersen – Den lille Havfrue (suom. Pieni merenneito)
Georg Büchner – Woyzeck (näytelmä)
Thomas Carlyle – The French Revolution: A History (suom. Ranskan vallankumous)
Julia Kavanagh – Adele
Giacomo Leopardi – Pensieri (suom. Mietteitä, 2015)
Mary Shelley – Falkner
Know Your Meme

| Know Your Meme |
| --- | --- |

Verkkosivusto:  knowyourmeme.com
Kaupallinen:  Kyllä
Tyyppi:  Internet-tietosanakirja
Rekisteröinti:  Vaihtoehtoinen
Kielet:  englanti
Omistaja:  Literally Media
Luonut:  Rocketboom
Avattu:  25. marraskuuta 2007
Nykyinen tila:  Aktiivinen
Know Your Meme (lyh. KYM) on kaupallinen verkkosivusto, joka dokumentoi erilaisia Internet-meemejä ja muita verkkoilmiöitä wikiformaatissa. Se myös tutkii aktiivisesti uusia ja muuttuvia meemejä. Alun perin Rocketboomin tuottaman sivuston osti maaliskuussa 2011 Cheezburger Network, jonka vuonna 2016 osti Literally Media.
Kirjallisuusvuosi 1832

Kirjallisuusvuosi 1832 käsittelee vuoden 1832 tärkeitä kirjallisuuden tapahtumia, uutisia ja julkistuksia.
Tapahtumia

Helsingin yliopiston päärakennus vihittiin käyttöön.
Jane Austenin romaanien kustannusoikeudet myytiin Richard Bentleylle, joka julkaisi kaikki romaanit uudelleen sarjana.
Johan Jakob Nervander aloitti laajan tutkimusmatkan Euroopassa.
Samuel Morse kehitti morseaakkoset sähkötystä varten.
Julkaisuja

Carl von Clausewitz – Vom Kriege (suom. Sodankäynnistä)
Johann Wolfgang von Goethe – Faust (jälkimmäinen osa)
Nikolai Gogol – Dikankan iltoja (osa 2, novellikokoelma, Вечера на хуторе близ Диканьки)
Washington Irving – The Alhambra (suom. Alhambra, 1880)
J. L. Runeberg – Elgskyttarne (runoelma, suom. Hirvenhiihtäjät)
Von Wrightin taiteilijaveljekset – Svenska fåglar (litografiakokoelma vuosina 1832–1838)
Kirjallisuusvuosi 1841

Kirjallisuusvuosi 1841 käsittelee vuoden 1841 tärkeitä kirjallisuuden tapahtumia, uutisia ja julkistuksia.
Tapahtumia

Suomen yleiskartta 1:400 000 alkoi ilmestyä.
Pilalehti Punch alkoi ilmestyä Lontoossa.
Victor Hugo valittiin Ranskan akatemian jäseneksi.
Julkaisuja

Thomas Carlyle – On Heroes And Hero Worship And The Heroic In History
James Fenimore Cooper – The Deerslayer (suom. Hirventappaja, 1909)
Charles Dickens – The Old Curiosity Shop
Charles Dickens – Barnaby Rudge
Ralph Waldo Emerson – Collected Essays: First Series (suom. Esseitä, 1958)
Ludwig Feuerbach – Das Wesen des Christentums
Johan Ludvig Runeberg – Nadeschda (runoteos)
Johan Ludvig Runeberg – Jouluilta (runoteos)
Johan Ludvig Runeberg – Dikter III (runoteos)
William Makepeace Thackeray – Samuel Titmarsh eli tarina isosta Hoggartyn timantista
Kitula

Kitula voi tarkoittaa seuraavia maantieteellisiä kohteita:
Kitula, kylä Haminassa
Kitula, kylä Joutsassa
Kitula, kylä ja taajama Suomusjärvellä Salossa
Kitula, kylä Tervolla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kitula”, voi hakea sivunnimihaulla, laajalla sivunnimihaulla tai tekstihaulla.
Kirjallisuusvuosi 1840

Kirjallisuusvuosi 1840 käsittelee vuoden 1840 tärkeitä kirjallisuuden tapahtumia, uutisia ja julkistuksia.
Tapahtumia

Carl Ludvig Engelin suunnittelema Helsingin yliopiston kirjaston rakennus valmistui.
Fortsasin huijaus: vanhan kirjallisuuden keräilijöitä houkuteltiin kirjahuutokauppaan Belgian Bincheen kirjaluettelolla, joka osoittautui tekaistuksi. Ilmoitettuja kirjoja ei ollut myytävänä. Tosin väärennetty kirjaluettelo "Comte de Forsas" itsessään on sittemmin muodostunut halutuksi keräilykohteeksi.
Saksalainen kirjailija Fritz Reuter vapautui vankeudesta. Hänet oli tuomittu vankeuteen vuonna 1833 osallistumisesta kielletyn Burschenschaft-opiskelijajärjestön toimintaan.
Julkaisuja

James Fenimore Cooper – The Pathfinder, or The Inland Sea
Esther Copley – Early Friendship : A Tale for Young People
Namiki Gohei III – Kanjinchō (勧進帳)
Mihail Lermontov – Геро́й на́шего вре́мени, Geroi našego vremeni (suom. Aikamme sankari)
Elias Lönnrot – Kanteletar
Prosper Mérimée – Colomba
Edgar Allan Poe – Tales of the Grotesque and Arabesque
Pierre-Joseph Proudhon – Qu'est-ce que la propriété
Taras Ševtšenko – Kobzar (esikoisrunokokoelma)
Ulrica Carolina Widström  – Ulrika C. Widströms Samlade Witterhetsförsök
Know Your Rights

| ”Know Your Rights” The Clash |
| --- | --- | --- |

Singlen tiedot
 Albumilta: Combat Rock
 B-puoli: ”First Night Back in London”
 Julkaistu: 23. huhtikuuta 1982
 Formaatti: 7" vinyyli
 Tekijä(t): Joe Strummer, Mick Jones
 Tuottaja(t): The Clash
 Kesto: 03.51
 Levy-yhtiö: CBS
The Clash muut singlet
| ”This Is Radio Clash” 1981 | ”Know Your Rights” 1982 | ”Should I Stay or Should I Go” 1982 |
Know Your Rights on brittiläisen punk-yhtye The Clashin kappale 1982. Se julkaistiin alun perin albumilla Combat Rock ja myöhemmin albumin ensimmäisenä singlenä. Singlen b-puolena toimi kappale First Night Back in London. Single oli Britannian singlelistalla yhteensä kolme viikkoa ja ylsi parhaimmillaan sijalle 43.
Käännös suomeksi
Kitula (Hamina)

Kitula on kylä Haminan pohjoisosissa. Se kuului entiseen Vehkalahden kuntaan, joka liitettiin Haminan kaupunkiin vuoden 2003 alussa. Kylä sijaitsee Kannusjärven kylän ja järven pohjoispuolella Vehkajoen vesistöalueen latva-alueella.
Haminan kaupunginosat ja kylät
Alakaupunki
Hevoshaka
Hietakylä
Hillo
Husula
Ihamaa
Kannusjärvi
Kitula
Kolsila
Kuorsalo
Linnoitus
Metsäkylä
Myllykylä
Mäntlahti
Neuvoton
Onkamaa
Paijärvi
Pampyöli
Pappilansaaret
Petkele
Pitäjänsaari
Poitsila
Pyhältö
Pyötsaari
Rakila
Reitkalli
Ruissalo
Ruotsinkylä
Ruukki
Salmenkylä
Saviniemi
Sivatti
Summa
Syväsatama
Tallinmäki
Tammio
Tervasaari
Uusi-Summa
Vehkajärvi
Vilniemi
Kisumu

| Kisumu |
| --- | --- |

 Kisumu
 Koordinaatit: 0°6′S, 34°45′E 
Valtio:  Kenia
Piirikunta:  Kisumu
Väkiluku (2009):  409 928
 
 kisumu.go.ke 
Infobox OKVirheellinen NIMI-arvo: 
Kisumu on satamakaupunki Keniassa. Se sijaitsee Victoriajärven rannikolla, maan länsiosassa. Kisumu on  Kisumun piirikunnan pääkaupunki. Vuoden 2009 väestönlaskennassa Kisumussa oli 409 928 asukasta ja ympäröivässä piirikunnassa 968 909 asukasta.
Tärkeä kauppareitti Victoria-järveltä Mombasaan kulkee Kisumun kautta. Vuoteen 1977 asti Kisumun satama kuului Kenian vilkkaimpiin, mutta se hiipui ulkomaankaupan tyrehtymisen myötä.
Kaupungissa puhuttuihin kieliin kuuluu muun muassa swahili. Suurin osa kisumulaisista on luo-heimon jäseniä.
Aiheesta muualla

Kuvia tai muita tiedostoja aiheesta Kisumu Wikimedia Commonsissa
Kansainvälinen Jääkiekkoliitto

| Kansainvälinen Jääkiekkoliitto>  International Ice Hockey Federation  Fédération internationale de hockey sur glace  Internationale Eishockey-Föderation  |
| --- | --- |

 IIHF:n päämaja Zürichissä.
Laji:  jääkiekko
Tyyppi:  urheilujärjestö
Toimialue:  kansainvälinen
Lyhenne:  IIHF
Perustettu:  15. toukokuuta 1908
Sijainti:   Zürich, Sveitsi
Presidentti:  Luc Tardif
Jäsenyydet:   Kansainvälinen olympiakomitea 
Jäsenet:  83 jäsenliittoa
Aiheesta muualla
Sivusto
Infobox OKNimi-testi OK: 
Kansainvälinen Jääkiekkoliitto eli IIHF (engl. International Ice Hockey Federation, ransk. Fédération Internationale de Hockey sur Glace, saks. Internationale Eishockey-Föderation) on jääkiekon kattojärjestö, joka hallinnoi jääkiekon maailmanmestaruuskilpailuja ja järjestää jääkiekon osalta olympialaiset yhteistyössä NHL:n kanssa. Liiton tehtävänä on ylläpitää jääkiekon maailmanrankingia.
IIHF perustettiin vuonna 1908, ja sen päämaja sijaitsee Zürichissä, Sveitsissä. Aikoinaan liittoa ei perustettu sen takia, että laji olisi ollut suuri, vaan sen takia, että se oli pieni ja sitä oli määrä kehittää. Jääkiekko on yksi ensimmäisistä urheilulajeista, jolle on perustettu oma kansainvälinen liitto ja omat kansainväliset turnaukset.
Kansainvälisen Jääkiekkoliiton puheenjohtajana on toiminut syyskuusta 2021 lähtien kanadalais-ranskalainen Luc Tardif.
IIHF:n lajivalikoimaan kuuluu myös rullakiekko, jonka maailmanmestaruuskilpailut se järjestää vuosittain.
Kansainvälisen Jääkiekkoliiton järjestämiä turnauksia > Nykyiset turnaukset

Jääkiekon olympiaturnaus (vuodesta 1920)
Miesten maailmanmestaruuskilpailut (vuodesta 1920)
Naisten maailmanmestaruuskilpailut (vuodesta 1990)
Nuorten maailmanmestaruuskilpailut (vuodesta 1977)
Alle 18-vuotiaiden maailmanmestaruuskilpailut (vuodesta 1999)
Nuorten naisten maailmanmestaruuskilpailut (vuodesta 2008)
Maailmancup (vuodesta 1996)
Champions Hockey League (vuodesta 2014)
Kansainvälisen Jääkiekkoliiton järjestämiä turnauksia > Entiset turnaukset

Euroopan-mestaruuskilpailut (1910–1991)
Kansainvälisen Jääkiekkoliiton mestaruuskilpailut (1912–1914)
Naisten Euroopan-mestaruuskilpailut (1989–1996)
Alle 18-vuotiaiden Euroopan-mestaruuskilpailut (1977–1998)
Thayer Tutt Trophy (1980–1988)
Mestarien liiga (2008)
Victoria Cup  (2008–2009)
Puheenjohtajat

| Puheenjohtaja | Toimikausi[lähde? ] | Valtio |
| --- | --- | --- |
| Louis Magnus | 1908–1912 |  Ranska |
| Henri van den Bulcke | 1912–1914 |  Belgia |
| Louis Magnus | 1914 |  Ranska |
| Peter Patton | 1914 |  Britannia |
| Henri van den Bulcke | 1914–1920 |  Belgia |
| Max Sillig | 1920–1922 |  Sveitsi |
| Paul Loicq | 1922–1947 |  Belgia |
| Fritz Kraatz | 1947–1948 |  Sveitsi |
| George Hardy  | 1948–1951 |  Kanada |
| Fritz Kraatz | 1951–1954 |  Sveitsi |
| Walter A. Brown | 1954–1957 |  Yhdysvallat |
| Bunny Ahearne | 1957–1960 |  Britannia |
| Robert Lebel | 1960–1963 |  Kanada |
| Bunny Ahearne | 1963–1966 |  Britannia |
| William Thayer Tutt | 1966–1969 |  Yhdysvallat |
| Bunny Ahearne | 1969–1975 |  Britannia |
| Günther Sabetzki | 1975–1994 |  Saksa |
| René Fasel | 1994–2021 |  Sveitsi |
| Luc Tardif | 2021– |  Ranska |
Kuvagalleria

IIHF:n päämaja Zürichissä, Sveitsissä.
IIHF:n jäsenmaat
IIHF:n perustamispöytäkirja
IIHF järjestää vuosittain maailmanmestaruusturnauksen.
IIHF järjestää Kansainvälisen olympiakomitean kanssa myös olympialaisten jääkiekkoturnauksen.
Aiheesta muualla

Kuvia tai muita tiedostoja aiheesta IIHF Wikimedia Commonsissa
Koko

Koko voi tarkoittaa seuraavia:
koko, esineen suuruus, esimerkiksi
vaatteiden koot
kenkien koot, kengännumerot
paperiarkkien koot
Koko-teatteri, helsinkiläinen teatteri
KOKO-ontologia, Kansalliskirjaston ylläpitämä kokoelma suomalaisia ontologioita
KOKO, työ- ja elinkeinoministeriön koordinoima alueellinen koheesio- ja kilpailukykyohjelma
Koko (1971–2018), viittomakieltä oppinut naarasgorilla
Koko, ihmisen nimenä:
Koko Taylor (1928–2009), yhdysvaltalainen blueslaulaja
Kōko Tsurumi (s. 1992), japanilainen telinevoimistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koko”, voi hakea sivunnimihaulla, laajalla sivunnimihaulla tai tekstihaulla.
Klassillinen arkeologia

Ateenan Parthenon.
Klassillinen arkeologia (myös klassinen arkeologia) on arkeologian haara, joka on erikoistunut tutkimaan klassisen antiikin eli Kreikan ja Rooman ja näiden kulttuurien vaikutuspiiriin joutuneiden alueiden muinaisjäännöksiä. Se on klassillisen filologian ohella yksi antiikintutkimuksen päähaaroista.
Klassillista arkeologiaa voi Suomessa opiskella Turun yliopistossa. Toinen tärkeä kotimainen toimija on Suomen klassillisen arkeologian seura, joka julkaisee neljä kertaa vuodessa ilmestyvää jäsenlehteä Fossaa. Seuran tarkoituksena on edistää klassillisen arkeologian tutkimusta ja tuntemusta Suomessa.
Tunnettuja esimerkkejä suomalaisten klassillisten arkeologien työstä ovat kaivaukset Pompejissa, Crustumeriumissa, Arakhamitaissa, Thesprotiassa ja Aaroninvuorella Petrassa.
Aiheesta muualla

Suomalaista klassillista arkeologiaa:
Helsingin yliopiston Pompeji-projekti
Huippututkimusta Aaroninvuorella (Arkistoitu – Internet Archive)
Suomen Ateenan-instituutti (Arkistoitu – Internet Archive)
Suomen klassillisen arkeologian seura ry. (Arkistoitu – Internet Archive)
Kit Bond

Kit Bond
Wikisitaateissa on kokoelma sitaatteja aiheesta .
Christopher Samuel ”Kit” Bond (s. 6. maaliskuuta 1939) on yhdysvaltalainen republikaanisen puolueen poliitikko.
Bond valmistui Virginian yliopiston oikeustieteellisestä tiedekunnasta 1963. Hän toimi Missourin kuvernöörinä vuosina 1973–1977 ja uudelleen 1981–1985. Hän toimi sen jälkeen vuodesta 1987 vuoteen 2011 neljän kauden ajan Yhdysvaltain senaatin jäsenenä. Jäätyään pois senaatista hän toimi lakimiehenä Great Plains Legal Foundation -nimisessä yrityksessä.
Bond on toisessa avioliitossaan Linda o.s. Pellin kanssa ja hänellä on yksi lapsi ensimmäisestä avioliitosta. Hän on toisesta silmästään sokea (amblyopia) ja hän on kampanjoinut lasten paremman silmäterveyden puolesta.
Aiheesta muualla

Kuvia tai muita tiedostoja aiheesta Kit Bond Wikimedia Commonsissa